08/05/2020 | Administración LocalMunicipal
Ares
Aprobación definitiva da ordenanza reguladora da instalación de terrazas no municipio de Ares.

ANUNCIO INFORMACIÓN PÚBLICA. APROBACIÓN DEFINITIVA DA ORDENANZA REGULADORA DA INSTALACIÓN DE TERRAZAS NO MUNICIPIO DE ARES. Aprobada Inicialmente na sesión Plenaria Ordinaria de data 27 de xaneiro do 2020 a Ordenanza reguladora da instalación de terrazas no municipio de Ares e sometida a información pública no BOP nº 38 de data 26 de febreiro do 2020 polo prazo de 30 días, sen terse presentado alegacións, elévase automáticamente a definitivo o acordo inicial, publicándose íntegramente o texto acordado, aos efectos oportunos. Ares, 30 de abril do 2020 O Alcalde-Presidente Asdo: Julio Ignacio Iglesias Redondo ORDENANZA REGULADORA DA INSTALACIÓN DE TERRAZAS NO MUNICIPIO DE ARES EXPOSICIÓN DE MOTIVOS O fenómeno das terrazas experimentou nos últimos anos un gran desenvolvemento no ámbito municipal, constituíndose unha das alternativas de ocio máis demandadas pola veciñanza e visitantes. Ante esta realidade, presentouse a necesidade de ofrecer ás persoas titulares deste tipo de establecementos e instalacións un marco normativo máis concreto, que permita dar unha resposta máis adaptada á realidade e mellor desenvolvemento da actividade hosteleira sen menoscabar a convivencia do uso dos espazos públicos pola veciñanza. a A recente Lei 9/2013, do 19 de decembro, do emprendemento e competitividade da comunidade autónoma de Galicia, esixe no seu artigo 41 a réxime de autorización ou licenza para a instalación de terrazas ao aire libre ou na vía pública, anexas aoestablecemento. As terrazas contribúen ó esparcemento e ás relacións sociais e favorecen a proxección da imaxe aberta, dinámica, vitalista e acolledora do noso pobo. Non podemos ficar alleos ás sinerxias que estas instalacións xeneran no eido do emprego, da economía e do turismo local, pero este aproveitamento debe realizarse de xeito máis ordeado, polo que se fai necesaria unha nova regulación para garantir a protección de dereitos da veciñanza, relativos ao uso dos espazos públicos, seguridade pública, tranquilidade e descanso, accesibilidade, asi como a protección de medio ambiente, da paisaxe urbán e das características propias do noso pobo e de cada unha das súas zonas. CAPÍTULO I.-DISPOSICIÓNS XERAIS A presente ordenanza regula, dentro da competencia municipal, a instalación de terrazas de hostelería nas vías públicas, prazas e paseos de uso público do municipio e complementa á ordenanza fiscal que regula as taxas correspondentes. Artigo 1.- Obxecto 1. A presente ordenanza ten por obxecto regular o réxime xurídico ao que debe someterse a instalación de terrazas en terreos de uso público.2. Aos efectos desta Ordenanza enténdese por terraza ás instalacións formadas por mesas, cadeiras, antucas, toldos, cortaventos, xardineiras, dispositivos de climatización e outros elementos de mobiliario, móbiles e desmontables, que desenvolven a súa actividade de forma accesoria a un establecemento principal de bar, cafetaría, restaurante, bar-restaurante, café-bar, taberna, chocolatería, xeadería, etc.3. A presente Ordenanza é aplicable a todos os espazos (vía pública, espazos libres, zonas verdes, soportais, etc.) do municipio, de uso público, sexan de titularidade pública ou privada. Esta condición de uso público virá determinada en función tanto da situación de feito, como por aplicación das determinacións do planeamento vixente.4. Unicamente quedan excluídas do ámbito desta Ordenanza as terrazas situadas en espazos de titularidade e uso privados, que, en todo caso, se rexerán pola normativa que lles resulte de aplicación.5. Cando concorran circunstancias de interese público que impidan a efectiva utilización de solo para o destino autorizado, tales como obras, acontecementos públicos, situacións de emerxencia ou calquera outras, a autorización quedará sen efecto ata que desaparezan as devanditas circunstancias, sen que se xere dereito a indemnización ningunha. As autorizacións poderán ser revogadas unilateralmente pola administración en calquera momento por razóns de interese público, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscaben o uso xeral. Artigo 2.- Licenzas 1. A ocupación de terreos definidos no artigo 1 suxeitarase a previa licenza administrativa, podendo instalarse unicamente o mobiliario expresamente autorizado.2. A licenza obxecto desta Ordenanza é independente das demis autorizacións que correspondan en virtude de normativa sectorial ou da que regule a ocupación de solo de dominio público distinto do municipal. En consecuencia, a instalación de terrazas en superficie de dominio público de costas ou portuario esixe a previa concesión da licenza regulada nesta Ordenanza.3. O outorgamento da licenza en espazos de dominio público virá determinada polo previsto no Regulamento de Bens das Entidades Locais ou normativa de uso dos bens demaniais locais vixente, mentres que para os espazos de titularidade privada e uso público estarase ao previsto na lexislación urbanística autonómica. Artigo 3.- Requisitos xerais 1. Con carácter xeral, as instalacións ás que se refire a presente ordenanza terán sempre natureza temporal, serán facilmente desmontables e, ademais, rexeranse polo disposto no Capítulo III.2. Ademais do establecido no Capítulo III, os emprazamentos deberán cumprir os seguintes requisitos xerais: a) Deberán deixarse completamente libres para a súa utilización inmediata, se fora preciso polos servizos públicos correspondentes: - Acceso aos inmobles. - Bocas de rego e hidrantes de incendio. - Saídas de emerxencia. - Paradas de transporte público regularmente establecidas. - Centros de transformación, arquetas de rexistro de servizo público e sumidoiros. - Pasos peonís sinalizados. - Calzadas con circulación de vehículos. - Prazas delimitadas de aparcadoiro público. b) Non poderá colocarse ningún elemento que dificulte a manobra de entrada ou saída de vaos permanentes de paso para vehículos. c) En ningún caso se poderán colocar elementos fixos ou permanentes cuxa colocación ou desmontaxe requira a realización dalgunha obra especial, agás os toldos.3. Con independencia do anteriormente establecido, en períodos excepcionais e de forma temporal, e sempre que non sexa posible respectar o previsto no apartado 2 deste artigo, poderase autorizar o establecemento de terrazas debidamente acoutadas en calzadas ou áreas de aparcadoiro, sempre que sexa compatible coa circulación de vehículos e se garantan as debidas condicións de seguridade. Artigo 4.-Prohibicións e limitacións 1. Así mesmo queda estritamente prohibida a instalación de calquera clase de aparellos reprodutores de imaxe e son, así como a celebración de espectáculos ou actuacións musicais, agás autorización expresa pola administración competente.2. Prohíbese o almacenamento de produtos, caixas de bebida ou outros materiais na superficie de ocupación da terraza.3. Prohíbese sacar do recinto da terraza calquera tipo de bebida en envases de plástico, vidro ou cristal. Artigo 5.- Actividades incluídas A licenza para instalar terrazas dará dereito a expender e consumir na mesma os mesmos produtos que poidan selo no interior do establecemento do cal dependan. Artigo 6.- Actividades excluídas A presente ordenanza non será de aplicación aos actos de ocupación da vía pública que, sendo de carácter municipal e/ou hostaleiro, se realicen con ocasión de feiras, festexos, actividades deportivas ou análogas, que se suxeitarán ás súas normas e/ou resolucións específicas. Artigo 7.- Efectos 1. Todas as licenzas outorgaranse deixando a salvo o dereito de propiedade e sen prexuízo de terceiros e con carácter revogable. O exercicio da actividade realizarase a risco e ventura dos interesados.2. A licenza terá carácter persoal e non poderá ser arrendada, subarrendada nin cedida, directa ou indirectamente a terceiros, en todo ou en parte.3. O titular da licenza quedará obrigado diante do Concello de Ares ao cumprimento das obrigas 4. A eficacia xurídica da licenza quedará vinculada ao cumprimento das súas condicións e ao pago das taxas e tributos correspondentes. Artigo 8.- Dereitos derivados da licenza 1. O titular da licenza terá dereito a exercer as actividades nos termos previstos na propia licenza, con suxeición ás prescricións establecidas nesta ordenanza así como na lexislación sectorial e ordenanzas municipais de aplicación.2. As terrazas poderán instalarse durante todo o período para o cal teñan autorización.3. Como consecuencia de necesidades públicas de urbanización, implantación, supresión ou modificación de servizos públicos, o concello, poderá revocar ou suspender a licenza concedida, sen dereito a indemnización a favor do interesado. Neste caso, devolveráselle de oficio a parte do tributo que corresponda proporcionalmente ao tempo en que non poida manter instalada a terraza. Artigo 9.- Obrigas 1. Serán por conta do titular da licenza a instalación dos elementos e, no seu caso, a realización, á súa costa, das obras necesarias para a instalación dos toldos, para o cal, en calquera caso, deberá estar en posesión da correspondente licenza.2. Será obriga dos titulares das terrazas manter as mesmas e os elementos que as compoñen, nas debidas condicións de limpeza, seguridade e ornato. A tales efectos, estarán obrigados a dispor dos elementos de recollida e almacenamento dos residuos necesarios para manter limpo o espazo público ( praza, beirarrúa, paseo,.). 3. Os titulares de licenzas de terrazas teñen a obriga de retirar e agrupar ao remate de cada xornada os elementos de mobiliario móbiles instalados, considerando como tales as cadeiras, mesas e antucas.4. Queda prohibido almacenar ou amorear xunto ás terrazas produtos, materiais e elementos móbiles (mostradores e cámaras), así como residuos propios da instalación, tanto por razóns de estética e ornato, como por hixiene.5. Será obrigatorio, para poder instalar terrazas anexas a establecementos dedicados a restaurante ou cafetaría, estar en posesión da licencia de actividade municipal 6. Deberán figurar en lugar visible, enmarcados e coa debida claridade, o título habilitante para a instalación da terraza, no que se especifique o número de mesas autorizadas, debendo axuntarse plano de situación selado polo concello, quen ademais poderá marcar de xeito visible, permanente ou non, a zona autorizada.7. O titular está obrigado ao cumprimento efectivo das ordenanzas municipais e, especialmente, da de protección contra a contaminación acústica e a de prohibición do consumo de bebidas alcohólicas nas vías e outros lugares públicos.8. Dado a situación do adoquinado no paseo marítimo, as terrazas que estén pretas a este tipo de solo, non poderán rebasar a súa delimitación con mesas, cadeiras, parasoles ou similares, xa que ten que prevalecer a peatonalidade.9. A instalación e recollida de terrazas realizárase có menor ruido posible, có obxecto de garantir o descanso da cidadanía. Baixo ningún concepto pode quedar montada a terraza sen pechamento estable, dun día para outro.10. Os titulares de ditas autorizacións non poderán facer grelladas ou similares nas terrazas dos seus establecementos, nin preto deles.11. Queda prohibida a instalación de máquinas expendedoras automáticas, recreativas, de xogos de azar, billares, futbolíns, barras auxiliares ou calquera outra de características análogas.12. Respectaráse unha distancia suficiente aos distintos elementos de mobiliario urbano, sinais de tráfico e báculos de alumeado que garanta a súa función e que permita realizar os labores de mantemento.13. Deberá garantirse o acceso a todos os servizos e equipamentos municipais, e de compañías de servizos, as vinte e catro horas do día. CAPITULO II.- PROCEDEMENTO DE OUTORGAMENTO DA LICENZA Artigo 10.- Réxime xurídico 1. A licenza obxecto desta Ordenanza tramitarase de acordo co previsto na lexislación de réxime local e do procedemento administrativo común.2. Para a súa concesión serán precisos os informes técnicos e xurídicos preceptivos e, en todo caso, un informe da Policía Local.3. Só se concederá autorización para a instalación de terraza cando sexa accesoria a un establecemento principal de hostelería. Artigo 11.- Capacidade para solicitar a licenza Poderán solicitar a licenza os titulares das licenzas de apertura ou títulos habilitantes para o exercizo da actividade (entenderase como título habilitante, en todo caso, as debidas autorizacións da autoridade municipal ás que se refire a DT 2ª do Decreto 2414/1961, dos establecementos hostaleiros descritos no artigo 1 desta ordenanza, sempre que a actividade se desenvolva coa lexislación xeral e sectorial que regula a mesma. Artigo 12.- Requisitos da solicitud.1. Ademais dos datos xerais de identificación do solicitante e do estabelecemento hostaleiro, acompañarase á solicitude a seguinte documentación: a) Autorización dos propietarios dos inmobles estremeiros, no caso de que a solicitude contemple unha terraza encostada á fachada do edificio e pretenda rebasar a porción desta ocupada polo establecemento. b) Autorización expresa da comunidade de propietarios, cando se trate da ocupación de espazos privados de uso público. c) Memoria descritiva dos elementos de mobiliario que se pretenden instalar na terraza, debéndose cuantificar, en todo caso, o número de mesas e cadeiras. d) Plano-croquis de situación acoutado, que especifique a área da terraza, os elementos e mobiliario a instalar, e se cuantifique a superficie de ocupación, onde figuren acoutadas as distancias respecto ó local propio e ao límite da beirarrúa ou calzada. e) No seu caso, plano de instalacións eléctricas exteriores, indicando e especificando as proteccións necesarias. f) No seu caso, autorización ou concesión de dominio público, referida á superficie da terraza, outorgada pola Administración competente. g) No seu caso, autorización turística expedida polo órgano autonómico competente.2. Na solicitude deberase indicar o período de tempo para o cal se solicita licenza e a data de inicio da actividade. Artigo 13.-Limitación de niveis de transmisión sonora. O funcionamento das instalacións reguladas nesta ordenanza deberá respectar os límites de ruído en vivendas e locais próximos previstos na normativa sectorial vixente e no desenvolvemento regulamentario en vigor. Artigo 14.- Seguro de responsabilidade civil O titular da autorización deberá dispor dun seguro de responsabilidade civil do establecemento principal que deberá estender a súa cobertura aos posibles riscos que puideran derivarse do funcionamento da terraza. O titular da autorización responderá dos posibles deterioros que se poidan causar ao dominio público e as súas instalacións e sufragará o custo de reposición do solo ocupado. Artigo 15.- Condicións de uso das instalacións 1. Cando concorran actividades de interese público que impidan a efectiva utilización do solo para o destino autorizado, tales como obras, acontecementos públicos, situacións de emerxencia ou calquera outra, a autorización quedará sen efecto ata que desaparean ditas circunstancias, sen que xere dereito a indemnización algunha.2. As autorizacións quedarán condicionadas á reparación do espazo de uso público, e a súa ocupación non afectará nunca ás bocas de rega, tapas e rexistros e outras instalacións que precisen de rexistro.3. As autorizacións concedidas outórganse sen prexuízo de terceiros e mantendo a salvo o dereito de propiedade.4. As autorizacións habilitan aos titulares da actividade de que dependen para a instalación explotación directa da terraza, non podendo ser cedida ou arrendada a terceiros, agás que durante a vixencia da autorización se produza un cambio de titularidade da actividade de que depende e ata a finalización desta ou da autorización Artigo 13.- Competencia para o outorgamento da licenza Será competente para o outorgamento da licenza o Sr. Alcalde-Presidente ou concelleiro en quen delegue, sen perxuízo do réxime de delegación de competencias noutros órganos de goberno previsto na lexislación de réxime local. Artigo 14.- Prazo de resolución 1. O Concello resolverá as solicitudes no prazo de tres meses dende a entrada da solicitude no rexistro xeral.2. O silencio administrativo terá efetos desestimatorios ou estimatorios segundo a lexislación vixente. Artigo 15.- Vixencia da licenza 1. A licenza outorgarase por período anual e deberá solicitarse con anterioridade a súa instalación, debendo ter que ser solicitadas ao termo do período de concesión.2. É motivo de denegación de licencia non estar ó día nas obrigas tributarias co Concello de Ares.3. A modificación das condicións da licenza obriga necesariamente a un novo trámite de solicitude. No caso de revogarse a autorización e o titular do negocio continúe instalando a terraza, o concello esixiralle a súa retirada inmediata. No caso de non facelo, poderase proceder á retirada subsidiaria por parte do concello sendo a carga do titular cantos traballos e almacenaxes foran necesarios para deixar libre e expedito o solo público onde se tiña instalada a terraza, procedendo á incoación dun expediente sancionador. En todo caso, as autorizacións extinguiranse coa finalización ou peche da actividade. CAPÍTULO III.- CONDICIÓNS PARTICULARES DAS LICENZAS Artigo 16.- Limitacións de emprazamento 1.- A terraza deberá cumprir, con carácter xeral, as seguintes condicións segundo o uso do espazo no que se ubique: a) En rúas de tráfico rodado a terraza situaráse na beirarrúa sempre que a súa dimensión e configuración física o permitan, segundo a localización que determine o Concello na autorización, procurando a accesibilidade universal a edificios e establecementos, así como ás persoas con discapacidade visual. A terraza autorizada non poderá rebasar a porción de fachada ocupada polo establecemento, sen perxuízo dos acordos entre titulares de establecementos colindantes cuxa procedencia valoraráse polo Concello. Se máis dun establecemento dun mesmo edificio solicita autorización de terraza, cada un poderá ocupar o longo da fronte da súa fachada, consoante ao parágrafo anterior, sen prexuízo dos acordos cós establecementos colindantes. Neste caso manteráse entre elas unha separación mínima que respecte o largo do acceso ao edificio. En todo caso haberá que preservar as zonas de acceso a paso de peóns. b) Nas rúas de tránsito peonil, procurando a accesibilidade universal a edificios e establecementos, así como a persoas con discapacidade visual, con carácter xeral as terrazas situaránse no interior da calzada segundo a localización que determine o Concello na autorización. Serán autorizables as terrazas abeiradas á fachada cando a configuración física da rúa o aconselle. Se terá en conta a accesibilidade de vehículos de emerxencia, vehículos autorizados e de servizos, así como os accesos a garaxes autorizados polo Concello.2.- Aínda cando un espazo reúna todos os requisitos para a colocación dunha terraza esta poderá non autorizarse, autorizarse con dimensións inferiores ás solicitadas, ou con outra ubicación se a súa instalación dificultara o tránsito peonil, o uso público ou doutros servizos. Nos casos nos que as características da rúa, do tráfico ou razóns de seguridade o aconsellen, a criterio do Concello, procederáse a denegar o permiso de instalación da terraza. A denegación da autorización ou a modificación da solicitude en ningún caso dará dereito a indemnización. Artigo 17.- Horario de actividade na terraza 1. O horario de apertura e peche será o establecido pola Comunidade Autónoma de Galicia para o establecemento, segundo o catálogo correspondente, sen prexuízo da potestade municipal de adaptación de horarios que, no seu caso, estableza a normativa autonómica.2. O horario de peche implicará o cese efectivo de todas as actividades desenvoltas na terraza e, en consecuencia, os usuarios non poderán permanecer na terraza a partir de dito momento, polo cal o persoal do estabelecemento deberá obrigar ao desaloxo efectivo da mesma. Artigo 18.- Remate do período de ocupación 1. Rematado o período de instalación autorizado por licenza, o titular da terraza deberá deixar completamente expedita a porción de superficie que viñese ocupando, retirando tódolos elementos que a ocupan ao día seguinte do remate o período de ocupación.2. En caso de incumprimento do previsto no apartado anterior, serán retirados polo Concello mediante execución subsidiaria a costa do titular. CAPÍTULO IV.- RÉXIME FISCAL Artigo 19.- Taxas O titular da licenza deberá abonar as exaccións fiscais que correspondan e de conformidade coa ordenanza fiscal correspondente. CAPITULO V.- INSPECCIÓN E RÉXIME SANCIONADOR. Artigo 20.- Inspección O alcalde e, no seu caso, o concelleiro en quen delegue, a través dos servizos municipais, serán competentes para controlar o estrito cumprimento das normas establecidas na presente ordenanza. Artigo 21.- Infraccións As infraccións das normas contidas nesta ordenanza clasifícanse en leves, graves e moi graves.1. Son faltas leves: a) A falta de ornato na terraza e o seu entorno. b) O deterioro leve dos elementos de mobiliario e ornamentais urbanos, lindeiros co establecemento, que se produza como consecuencia da actividade obxecto da licenza. c) Calquera outra infracción que non sexa cualificada como grave ou moi grave.2. Son faltas graves: a) A reiteración por dúas veces na comisión de faltas leves. b) A ocupación de maior superficie da autorizada. c) A instalación dun maior número de mesas, cadeiras ou elementos auxiliares que os autorizados. d) Instalar elementos de mobiliario non autorizados pola licenza, así como a colocación na terraza de calquera outra clase de elementos, que non sexan mesas, cadeiras e elementos auxiliares aos mesmos, fóra do recinto do establecemento. e) A falta de aseo, hixiene ou limpeza nos elementos do establecemento, sempre que non constitúa falta leve ou moi grave. f) O deterioro grave dos elementos de mobiliario e ornamentais urbanos, lindantes co establecemento, que se produza como consecuencia da actividade obxecto da licenza. g) A non exhibición das autorizacións municipais preceptivas. h) O incumprimento do réxime de distancias mínimas de paso de peóns. i) O incumprimento do horario de apertura ou peche da terraza.3. Son faltas moi graves: a) A reiteración de tres faltas graves. b) A desobediencia aos lexítimos requirimentos dos inspectores e autoridades. c) Non desmontar as instalacións cando así fose ordenado pola autoridade municipal. d) A instalación na terraza de aparellos de reprodución de son ou a realización sen autorización de espectáculos e actuacións musicais. e) Non contar coa preceptiva licenza de instalación da terraza. f) A ocupación de maior superficie da autorizada en máis dun 10%. Artigo 23.- Sancións 1. As faltas leves sancionaranse con multa de 50 a 100 €. 2. As faltas graves sancionaranse con multa entre 101 e 300 €, podendo ser acordada a suspensión da licenza por período máximo de dous meses.3. As faltas moi graves sancionaranse con multa entre 301 € e 600 €, podendo incluso ser revocada a licenza. Artigo 24.- Aplicación das sancións Na aplicación das sancións establecidas no artigo anterior, atenderase ao grao de culpabilidade, beneficio obtido, entidade da falta cometida, perigosidade que implique a infracción, incidencia ambiental, reincidencia ou reiteración e demais circunstancias agravantes ou atenuantes que concorran. Artigo 25.- Persoas responsables Aos efectos do réxime sancionador terán a consideración de persoas responsables as persoas físicas ou xurídicas titulares do establecemento vinculado á terraza. DISPOSICIÓN ADICIONAL A) O Concello reservarase o dereito a esixir, con independencia do exacto cumprimento das normas contidas na presente Ordenanza, que en determinadas rúas ou prazas as terrazas deban suxeitarse ás seguintes prescricións: 1. As mesas e cadeiras serán dunha cor determinada.2. As xardineiras e antucas deberán ter unhas características comúns que en todo caso requirirán a previa determinación do Concello. B) Aqueles establecementos con terraza autorizada que fixeran un investimento nos elementos cuxa harmonización se regula, disporán dunha moratoria de 4 anos para adaptarse ao establecido no apartado anterior, chegado ao momento da súa esixencia. DISPOSICIÓN TRANSITORIA Todas aquelas terrazas que no intre da entrada en vigor da presente Ordenanza tivesen autorización vixente e non estiveran adaptadas á redacción orixinaria da mesma, deberán adecuarse á esta Ordenanza no prazo de dous meses contados a partir do seguinte ao de entrada en vigor da presente disposición, podendo desfrutar os interesados da licenza outorgada durante o período de vixencia que lle reste en tanto non se conceda ou denegue a nova licenza solicitada. No caso de que finalice o período de vixencia destas licenzas antes de que se conceda ou denegue a nova licenza solicitada, estas entenderanse automaticamente revogadas. DISPOSICIÓN FINAL. A presente Ordenanza entrará en vigor logo de que se publique enteiramente o seu texto no Boletín Oficial da Provincia e transcorra o prazo de quince días á que se refiren os artigos 70.2 e 65.2 da Lei de bases do réxime local DISPOSICIÓN DERROGATORIA. Coa entrada en vigor desta ordenanza, quedarán derrogadas todas as disposicións municipais de igual ou inferior rango que regulen a mesma materia a excepción, da ordenanza fiscal correspondente.”